Document ID: /roh_data/filtered/fineweb-2-filterrobots_roh.jsonl.gz/73473

Cun quella vegnan onuradas persunalitads ch'han aquistà gronds merits a favur da la musica populara. Ils ultims onns e decenis èn quai stads musicants sco Hans Fischer, Edy Walliman, Hans Aregger, Domenic Janett, Carlo Brunner e Hans Niederdorfer. Quest atun survegn Arno Jehli, cunfundatur da la Chapella Oberalp la clav d'aur da violina.
Ura e temp ch'il musicant e cumponist enconuschent po retschaiver questa distincziun. En la populara dad oz udis perquai da sias cumposiziuns ed el raquinta er dapli da sia vita e carriera, da la chapella Oberalp e da la festa ch'i dat lura quest atun.